شەفەق
نیوز/ دەسەی لێکۆڵینەوە لە وەڕێەوبەرایەتی تەندروسی گشتی سلێمانی، ئمڕوو شەممە، ئەنجامەیل
لێکۆڵینەوە لەو مەکتەوە راگەیان ک ١٠٠ فێرخواز لەناوی تویش وڕبوین و ئەڵاوردن هاتن،
لەوەر ئاو بیرەیل بویە ک ئەرا نووشین خاس نییە.
وەڕێەوبەرایەتیەگە
لە بەیاننامەیگ رەسیە ئاژانس شەفەق نیوز وت: لە رووژ ٢٢/٩/٢٠٢٢ زیاتر لە ١٠٠ مناڵ خوەنەوار
لە یەکیگ لە مەکتەوەیل سلێمانی، تویش وڕبوین و ئەڵاوردن هاتن، وهاتنە سەردان خەسەخانەی
دکتۆر جەماڵ ئەحمەد راشد، و دیاری کرد ک وەڕیەوبەر تەندروسی گشتی فەرمان وە دەسەیگ
هاوبەش تایبەت دا ( سەرپەرشتیاری تەندروسی، یەکەی ئاو، تەندروسی مەکتەو) تا بکەفنە
شوین بندروس ئەو بیمارەیلە وەشیوەیگ راستەوخۆ و نموونە لەو ئاوە بووەن ئەرا وەشکین
کارخانەیی.
بەیاننامەگە
وتیش: دەسەیل وە سەرپەرشتی وەڕیەوبەرەیل مقەیەتیکردن تەندروسی و چەودیریکردن تەندروسی
لە سلێمانی دروس کریا و سەردان مەکتەوەگە کردن، و دویای وەشکین دەرکەفت ک ئەو خوەراکە
لەناو مەکتەوەگە وەشیوەیگ نا تەندروسی دروس کریەێد.
دیاری
کرد ک دویای بردن نوومەیلیگ لە ئاو مەکتەوەگە، دەرکەفت ک ئاوەگە ک سەرچەوەگەی لە (بیریگ)
هاوردیاگە بەکتریا هاناوی و ئەرا نووشین خاس نییە.
